Tatoeba sentences — language code: tgl
Sa madaling-araw nang ika-19 ng Setyembre ng 2023, kumakain ako sa bahay ng suman sa ube nang may kasamang mentang tsaang mainit. Maitim na morado ang suman. Mga alas 9 nang umaga, nasa Istarbak ako, at naroon pa si Greg nang nagbabasa ng diyaryo niya. Nag-order ako ng sanwits na salsitsas, kesong cheddar, at itlog. Mamaya pa, may tsaang itim na may yelo. May lalaki sa ibang mesang parang nakasuot na militar na berdeng dyaket. Nagbiruan kami. Sabi niya, "Nasa VC Army ako dati." Marami kaming pinag-usapan ni Greg: Ang mga Hapones ay mahilig magbabad sa tubig. Lahat ng ginagawa nila ay parang arte at pagdarasal, katulad ng kung naghahati ng prutas at kumakain. "Sila lamang ang etnikong ganoon," 'ika ko. Sa ibang mesa, may dalawang Hispanikong nagkakastila: isang lalaking nakaahit ang ulong nakaitim na dyaket at isang babaeng nakaasul na beysbol kap. Kinausap ako ni Jessica, yaong Byetnamesang barista, habang nagwawalis siya ng mga tuyong dahon: "Dadating na ang taglagas," 'ika niya. Sabi ko, "Ika-21 o ika-22, di ba?" Pero, ika-23 pala. Patapos na ang tag-init. Nang palabas na ako, kinausap ko si Chris na mestisong Hapones-Ingles na barista. Tinapos na raw niya ang unibersidad, UBC. Dumalaw ako sa pizzeria. Naroon si Michael na mestisong Tsino-Ingles.
Nang maulap na hapon nang ika-19 ng Setyembre ng 2023, nasa pizzeria ako. Kumakain ako ng mga tsip na inihurnong patatas na nilagyan ko ng ketsap at salsang Sriracha. Naroon ang mga tinderong Taga-Indiyang si Sachet at si Bal. Mamaya pa, nasa malaking tindahan ako para kumuha ng kasuy na binalot sa wasabi at kasuy na binalot sa itlog na inasinan: dalawang sako. Sa ibang tema, halos araw-araw na mula noong ika-14 ng Marso nitong taon ako nagbiyabiyaheng birtuwal nang Istritbyu sa buong mundo. Gamit ko ang tablet ko. Ngayon, nasa Tsipre sa Mediteraneong birtuwal ako.
Nang maulap na umaga nang ika-20 ng Setyembre ng 2023, nasa Isla Lulung Istarbak ako para magtsaang itim na may yelo. Kumain ako roon ng baon kong hopyang ube. May dumalaw na dalawang guwapong lalaking isang nakaberde at isang nakaasul. Sa labas sa may mga puno at tindahan, nakaupo sa bangko ay si Michael na Danes-Pranses. Daan-daan na raw ang mga litrato at bidyo niya tungkol sa mga mahiwagang ilaw-ilaw sa pook na sa kanya ay ebidensiya ng ekstraterestre. Sabi niyang balak daw niyang dalhin ang mga ebidensiya sa Departamento ng Astronomiya sa unibersidad, UBC. Nabanggit ko kay Michael na noong isang araw, may nakita nga akong ilaw na mukhang mabilog na may mga matilos na taynga sa bahay sa eskinita. Pagdating ko naman sa tahanan ko, kinain ko ang natirang espesyang ispageting may hipon.
Nang maaraw na huli nang umaga nang ika-20 ng Setyembre ng 2023, nasa pizzeria ako. Naroon ang tinderang si Rose na Pilipina. Nagkokolang pangdiyeta lamang ako. May dumalaw na mga guwapong lalaking malaki ang mga pektoral: isang nakaitim at isang nakakulay-abo ang suot. Matahimik ngayon sa pizzeriang ako lamang ang nakaupo.